ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๓๕ (พ.ศ. ๒๕๓๐)เรื่องกำหนดเครื่องรับโทรทัศน์เป็นสินค้าที่ควบคุมฉลาก โดยที่ปรากฏว่าขณะนี้เครื่องรับโทรทัศน์เป็นสินค้าที่ประชาชนทั่วไปใช้กันอย่างแพร่หลายแต่การแสดงลักษณะเฉพาะยังไม่ชัดเจน ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดเครื่องรับโทรทัศน์เป็นสินค้าที่ควบคุมฉลากอาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ ดังต่อไปนี้ข้อ ๑ให้เครื่องรับโทรทัศน์เป็นสินค้าที่ควบคุมฉลากสินค้าใดมีเครื่องรับโทรทัศน์เป็นส่วนประกอบอยู่ด้วยไม่ว่าสินค้านั้นจะมีเครื่องเล่นแถบบันทึกเสียง วิทยุหรืออุปกรณ์อื่นใดอยู่ด้วยก็ตามให้สินค้าดังกล่าวในส่วนที่เกี่ยวกับเครื่องรับโทรทัศน์ต้องมีการควบคุมฉลากตามประกาศฉบับนี้ด้วยข้อ ๒ประกาศนี้ไม่ใช้บังคับแก่ เครื่องรับโทรทัศน์ที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)เครื่องรับโทรทัศน์ดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(๒)เครื่องรับโทรทัศน์ดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๓เครื่องรับโทรทัศน์ที่จะนำออกขาย ต้องจัดให้ฉลาก รวมทั้งเอกสารหรือคู่มือตามที่กำหนดไว้ในข้อ๔ และข้อ ๕ข้อ ๔ฉลากต้องมีข้อความเป็นภาษาไทยที่สามารถเห็นและอ่านได้ชัดเจนปิดหรือติดไว้ที่เครื่องรับโทรทัศน์และข้อความในฉลากอย่างน้อยต้องมีสาระสำคัญ ดังต่อไปนี้(๑) ต้องแสดงข้อความเกี่ยวกับผู้ประกอบธุรกิจดังนี้ (ก) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต (ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการผู้นำเข้า (ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าว จะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)แบบหรือรุ่น (model)(๔)หมายเลขลำดับ (serialnumber)(๕)ระบบกระแสไฟฟ้า(๖)แรงดันไฟฟ้า โดยระบุหน่วยเป็นโวลต์(๗)ความถี่ของกระแสไฟฟ้า โดยระบุหน่วยเป็นเฮิรตซ์(๘)ระบบการรับภาพ(๙)กำลังไฟฟ้า โดยระบุหน่วยเป็นวัตต์(๑๐)คำเตือน เกี่ยวกับการป้องกันไฟฟ้าช็อก (shock)และความเสียหายที่อาจเกิดแก่เครื่องรับโทรทัศน์และแบตเตอรี่ เช่น (ก) ควรเสียบเต้าเสียบให้แน่นและจับที่ตัวเต้าเสียบในขณะเสียบหรือดึงออกทุกครั้ง (ข) เพื่อป้องกันการลัดวงจรอย่าให้เครื่องเปียกชื้นหรือถูกละอองน้ำ (ค) ไม่ควรเสียบเต้าเสียบทิ้งไว้เมื่อไม่ได้ใช้เครื่อง (ง)ไม่ควรถอดฝาด้านหลังเครื่องรับโทรศัพท์ออกเพราะอาจถูกไฟฟ้าดูดได้กรณีตาม(๕) (๖) (๗) (๘) และ (๙) จะใช้สัญลักษณ์แทนข้อความนั้นก็ได้ข้อ๕เอกสารหรือคู่มือสำหรับเครื่องรับโทรทัศน์ต้องมีข้อความเป็นภาษาไทยที่สามารถเห็นและอ่านได้ตามความเหมาะสมและอย่างน้อยต้องมีสาระสำคัญ ดังต่อไปนี้(๑)วงจรไฟฟ้า(๒)การติดตั้งสายดิน และเสาอากาศ(๓)วิธีใช้ และข้อควรระวังในการใช้(๔)การบำรุงรักษาข้อ๖ให้เครื่องรับโทรทัศน์ที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๐มกราคม ๒๕๓๐มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษาเล่ม ๑๐๔/ตอนที่ ๓๙/ฉบับพิเศษ หน้า ๑๓/๔ มีนาคม ๒๕๓๐